Notícies Dijous 19.06.2014 06:00

VilaWeb penja cap per avall totes les fotografies relacionades amb la coronació de Felipe

El diari es defineix com un mitjà republicà · Ret homenatge i record a Xàtiva i les altres quaranta-dues ciutats cremades pels Borbons

VilaWeb ha decidit de publicar cap per avall totes les fotografies relacionades amb la coronació de Felipe VI. D'aquesta manera segueix la tradició de Xàtiva, on el retrat de Felip V és penjat cap per avall per condemnar la crema de la ciutat que ell va ordenar. Precisament, la coronació del seu successor es fa el mateix dia que es commemora aquell fet i el canvi de nom de Xàtiva per San Felipe.

VilaWeb, a més, declara la seva convicció republicana i entén que publicar les fotos cap per avall és també una manera de protestar per la imposició de la monarquia com a forma d'estat.